CELEX: 32017R1202
Language: bg
Date: 2017-07-05
Title: Регламент (ЕС) 2017/1202 на Комисията от 5 юли 2017 година относно отказ за разрешаване на някои здравни претенции за храни, различни от претенциите, които се отнасят до намаляването на риска от заболяване и до развитието и здравето на децата (Текст от значение за ЕИП. )

6.7.2017   
            
            
               BG
            
            
               Официален вестник на Европейския съюз
            
            
               L 173/6
            
         РЕГЛАМЕНТ (ЕС) 2017/1202 НА КОМИСИЯТА
   от 5 юли 2017 година
   относно отказ за разрешаване на някои здравни претенции за храни, различни от претенциите, които се отнасят до намаляването на риска от заболяване и до развитието и здравето на децата
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (1), и по-специално член 18, параграф 5 от него,
   като има предвид, че:
   
               (1)
            
            
               В Регламент (ЕО) № 1924/2006 се предвижда, че здравните претенции за храни са забранени, освен когато са разрешени от Комисията в съответствие с посочения регламент и са включени в списък на разрешените претенции.
            
         
               (2)
            
            
               В Регламент (ЕО) № 1924/2006 се предвижда също, че заявленията за разрешаване на здравни претенции могат да се подават от стопанските субекти в областта на храните до националния компетентен орган на държава членка. Националният компетентен орган препраща валидните заявления на Европейския орган за безопасност на храните (ЕОБХ), наричан по-долу „Органът“, за научна оценка, както и на Комисията и на държавите членки за информация.
            
         
               (3)
            
            
               Органът се произнася със становище по съответната здравна претенция.
            
         
               (4)
            
            
               Комисията се произнася относно разрешаването на здравните претенции, като взема предвид становището на Органа.
            
         
               (5)
            
            
               Във връзка с подадено от Granarolo S.p.A. заявление в съответствие с член 13, параграф 5 от Регламент (ЕО) № 1924/2006 Органът трябваше да се произнесе със становище по здравна претенция относно въздействието на нискомаслено ферментирало мляко с комбинация от фруктоолигозахариди и живи Lactobacillus rhamnosus GG (ATCC 53103), Streptococcus thermophilus (Z57) и Lactobacillus delbrueckii subsp. bulgaricus (LB2) за защита срещу реактивацията на вируса Herpes simplex в устната лигавица и в областта на устните (Въпрос № EFSA-Q-2015-00488 (2)). Предложената от заявителя претенция беше формулирана, както следва: „Консумацията на нискомаслено ферментирало мляко с комбинация от фруктоолигозахариди (ФОС) и живи Lactobacillus rhamnosus GG (ATCC 53103), Streptococcus thermophilus (Z57) и Lactobacillus delbrueckii subsp. bulgaricus (LB2) спомага за намаляване честотата на проявите на лабиален херпес, причинен от инфекция с вируса Herpes simplex, при здрави възприемчиви индивиди“.
            
         
               (6)
            
            
               На 19 юли 2016 г. Комисията и държавите членки получиха научното становище на Органа, който въз основа на предоставените данни стигна до заключението, че не е установена причинно-следствена връзка между консумацията на нискомасленото ферментирало мляко, за което се отнася здравната претенция, и ролята му за защита срещу реактивацията на вируса Herpes simplex в оро-лабиалния епител. Съответно, тъй като претенцията не отговаря на изискванията на Регламент (ЕО) № 1924/2006, тя не следва да бъде разрешена.
            
         
               (7)
            
            
               Във връзка с подадено от Food for Health Ireland заявление в съответствие с член 13, параграф 5 от Регламент (ЕО) № 1924/2006 Органът трябваше да се произнесе със становище по здравна претенция относно ролята на FHI LFC24 — казеинов хидролизат, получен от краве мляко, за намаляването на гликемичната реакция след хранене (Въпрос № EFSA- Q-2015-00755 (3)). Предложената от заявителя претенция беше формулирана, както следва: „FHI LFC24 спомага за регулиране на нивата на глюкоза в кръвта след приема на храна“.
            
         
               (8)
            
            
               На 22 юли 2016 г. Комисията и държавите членки получиха научното становище на Органа, в което се посочва, че предоставените от заявителя доказателства не доказват, че намаляването на гликемичната реакция след хранене, постигната чрез увеличена секреция на инсулин, води до благоприятен физиологичен ефект за целевата група на здравната претенция. Поради това, въз основа на предоставените данни, Органът стигна до заключението, че не е установена причинно-следствена връзка между приема на храната, за която се отнася претенцията, и благоприятен физиологичен ефект за целевата група. Съответно, тъй като претенцията не отговаря на изискванията на Регламент (ЕО) № 1924/2006, тя не следва да бъде разрешена.
            
         
               (9)
            
            
               Във връзка с подадено от Pierre Fabre Medicament заявление в съответствие с член 13, параграф 5 от Регламент (ЕО) № 1924/2006 Органът трябваше да се произнесе със становище по здравна претенция относно взаимовръзката между V0137 — „рибено масло, обогатено с докозахексаенова киселина (DHA)“, и „спомага за забавянето на свързаните с напредналата възраст когнитивни нарушения по отношение на паметта и екзекутивните функции“ (Въпрос № EFSA- Q- 2016-00071 (4)). Предложената от заявителя претенция беше формулирана, както следва: „V0137, в съчетание с редовни физически упражнения и интелектуални занимания, спомага за забавянето на свързаните с напредналата възраст когнитивни нарушения по отношение на паметта и екзекутивните функции“.
            
         
               (10)
            
            
               На 5 август 2016 г. Комисията и държавите членки получиха научното становище на Органа, който въз основа на предоставените данни стигна до заключението, че не е установена причинно-следствена връзка между приема на V0137, за което се отнася здравната претенция, и намаляването на когнитивните нарушения. Съответно, тъй като претенцията не отговаря на изискванията на Регламент (ЕО) № 1924/2006, тя не следва да бъде разрешена.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Здравните претенции, посочени в приложението към настоящия регламент, не се включват в списъка на Съюза на разрешените претенции, както е предвидено в член 13, параграф 3 от Регламент (ЕО) № 1924/2006.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 юли 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 404, 30.12.2006 г., стр. 9.
   
      (2)  EFSA Journal (Бюлетин на ЕОБХ) 2016;14(7):4538.
   
      (3)  EFSA Journal (Бюлетин на ЕОБХ) 2016;14(7):4540.
   
      (4)  EFSA Journal (Бюлетин на ЕОБХ) 2016;14(8):4539.
   
      ПРИЛОЖЕНИЕ
      
         Отхвърлени здравни претенции
      
      
                  Заявление — съответни разпоредби на Регламент (ЕО) № 1924/2006
               
               
                  Хранително вещество, вещество, храна или категория храна
               
               
                  Претенция
               
               
                  Номер на становището на ЕОБХ
               
            
                  Здравна претенция по член 13, параграф 5 въз основа на нови научни доказателства и/или включваща искане за защита на частни данни
               
               
                  Нискомаслено ферментирало мляко с комбинация от фруктоолигозахариди (ФОС) и живи Lactobacillus rhamnosus GG (ATCC 53103), Streptococcus thermophilus (Z57) и Lactobacillus
                     delbrueckii subsp. bulgaricus (LB2).
               
               
                  Приемът на нискомаслено ферментирало мляко с комбинация от фруктоолигозахариди (ФОС) и живи Lactobacillus rhamnosus GG (ATCC 53103), Streptococcus thermophilus (Z57) и Lactobacillus delbrueckii subsp. bulgaricus (LB2) спомага за намаляване честотата на проявите на херпес, причинен от инфекция с вируса Herpes simplex, при здрави възприемчиви индивиди.
               
               
                  Q-2015-00488
               
            
                  Здравна претенция по член 13, параграф 5 въз основа на нови научни доказателства и/или включваща искане за защита на частни данни
               
               
                  FHI LFC24, казеинов хидролизат, получен от краве мляко.
               
               
                  FHI LFC24 спомага за регулиране на нивата на глюкоза в кръвта след приема на храна.
               
               
                  Q-2015-00755
               
            
                  Здравна претенция по член 13, параграф 5 въз основа на нови научни доказателства и/или включваща искане за защита на частни данни
               
               
                  V0137, рибено масло, обогатено с докозахексаенова киселина (DHA).
               
               
                  V0137, в съчетание с редовни физически упражнения и интелектуални занимания, спомага за забавянето на свързаните с напредналата възраст когнитивни нарушения по отношение на паметта и екзекутивните функции.
               
               
                  Q-2016-00071